Paterna consensua uns nous pressupostos de 64 milions d'euros
17/06/2020

# Paterna consensua uns nous pressupostos de 64 milions d'euros

[![Paterna consensua unos nuevos presupuestos de 64 millones de euros](/images/noticias/2020/06/6419/6419_lg.jpg)](/images/noticias/2020/06/6419/6419_lg.jpg)

17.06.2020

Els grups municipals de PSOE, PP, Ciutadans, Compromís i Vox han subscrit hui l'Acord municipal de lluita contra la COVID-19 i reactivació socioeconòmica de Paterna

L'equip de govern socialista ha aconseguit un acord unànime amb tots els grups polítics amb representació a l'Ajuntament de Paterna per a realitzar una modificació integral del pressupost municipal d'aquest any 2020 de 64 milions d'euros i atendre les necessitats sorgides després de la crisi provocada per la pandèmia de la COVID19 i reactivar socioeconòmicament el municipi.  
  
Els grups municipals de PSOE, PP, Ciutadans, Compromís i Vox han subscrit aquest matí en el consistori, de la mà dels seus respectius portaveus, un document de 60 pàgines fruit del treball conjunt, del diàleg i del consens entre totes les forces polítiques que plasma la voluntat i el compromís unànime de tots els grups per a continuar atenent les necessitats de la ciutadania, comerços i empreses perquè a Paterna ningú es quede arrere.  
  
El document, signat per Paqui Periche (PSOE), María Villajos (PP), Jorge Ibáñez (Ciutadans), Carles Martí (Compromís) i Virginia Huertas (Vox), s'estructura en 4 blocs: un resum de les mesures més importants empreses per l'Ajuntament davant la crisi del coronavirus, el Pla de Reactivació Econòmica de Paterna, les propostes presentades pels diferents grups polítics en el Grup de Treball per a la modificació del pressupost 2020 i la modificació de crèdit que es realitzarà.  
  
Respecte a la modificació de crèdit, que afecta els 64 milions d'euros del pressupost municipal, es dirigeix principalment a reforçar àrees i serveis públics primordials en la lluita contra la crisi del coronavirus i redueix fortament la partida pressupostària d'actes i festes.  
  
En aquest sentit, s'augmenta un 40% la partida relacionada amb la salut, els serveis assistencials i serveis socials (4.492.174€) per a minimitzar l'impacte de la crisi en la població més vulnerable, s'incrementa un 20% el foment de l'activitat empresarial i creació d'ocupació (2.359.905€) per a reactivar l'economia local, un 10% la partida de Seguretat i Protecció Civil (1.348.398€) per a estar millorar preparats davant emergències,un 50% cementeris i serveis funeraris (334.173€) i un 12% la de Modernització (1.031.920 €) per a augmentar la ciberseguretat i la seu electrònica del consistori.  
  
A més, entre altres coses, també es destinen 9.150.528€ a neteja i manteniment de vies públiques, parcs i jardins i medi ambient per a continuar fent de Paterna una ciutat neta, higiènica i desinfectada per a previndre possibles focus de contagi.  
  
L'Acord municipal de lluita contra la COVID19 i reactivació socioeconòmica de Paterna, és el resultat del treball realitzat de manera conjunta entre els cinc grups polítics que conformen la corporació municipal de l'Ajuntament de Paterna i que, sota la direcció del regidor d'Hisenda, Roberto Usina, van constituir el Grup de Treball per a la modificació del pressupost 2020 per a treballar pel poble de Paterna des de la unió, el respecte, la diversitat i la lleialtat.